**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**.Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος.**

Τηλ.: **6978520351,** fax: **2674022211,** web site: [**www.eakp.gr**](http://www.eakp.gr/)**,** email: **info@eakp.gr**

 **Αθήνα 27 Ιανουαρίου 2020**

 **Προς: Κο Υπουργό Προστασίας του Πολίτη**

 **Χρυσοχοΐδη Μιχάλη**

**Θέμα: « Αίτημα συνάντησης με τον Κύριο Υπουργό Προστασίας του Πολίτη »**

**Κύριε Υπουργέ,**

Στις **24/01/2010** κατατέθηκε στο ελληνικό κοινοβούλιο προς συζήτηση στις αρμόδιες επιτροπές και ψήφιση από την ολομέλεια, το σχέδιο νόμου του Υπουργείου Προστασίας του Πολίτη για την αναδιάρθρωση και αναδιοργάνωση της Πολιτικής Προστασίας και του Πυροσβεστικού Σώματος.

Η Ενωτική Αγωνιστική Κίνηση Πυροσβεστών από την πρώτη στιγμή που δόθηκε στη δημοσιότητα, έχει εκφράσει την αντίθεσή της για όλο σχεδόν το πλαίσιο του νομοσχεδίου, με ανακοινώσεις και ενημερωτικά σημειώματα αλλά και με συσκέψεις, συζητώντας και ενημερώνοντας τους συναδέλφους για τις ουσιαστικές αλλαγές που επιφέρει.

Η ανησυχία που εκφράζουμε για τα αρνητικά αποτελέσματα που θα επιφέρει η νέα νομοθετική παρέμβαση της κυβέρνησης στον τομέα της οργάνωσης της Πολιτικής Προστασίας και ειδικότερα της πυροπροστασίας της χώρας, καθώς και στα εργασιακά μας δικαιώματα με πρώτιστο την οριστική κατάργηση του αμετάθετου, διαπιστώνουμε ότι συμπίπτει με τις ανησυχίες και άλλων φορέων εργαζομένων και συνταξιουχικών οργανώσεων.

Στην βάση αυτή και προκειμένου να σας εκφράσουμε δια ζώσης την αντίθεσή μας, τις ανησυχίες μας αλλά και τις θέσεις και προτάσεις μας, ζητάμε συνάντηση μαζί σας στο Υπουργείο, με αντιπροσωπεία που θα απαρτίζεται από εκπροσώπους των εν ενεργεία και των αποστράτων του Πυροσβεστικού Σώματος, καθώς και από εκπροσώπους φορέων άλλων κλάδων εργαζομένων, οι οποίοι όμως επηρεάζονται από την εφαρμογή του συγκεκριμένου νομοσχεδίου, είτε ως εργαζόμενοι είτε ως πολίτες.

 **Κύριε Υπουργέ,**

 Καθ’ ότι στην επίσκεψη στο υπουργείο σας, θα λάβουν μέρος συμμετέχοντες από διαφορετικές περιοχές της χώρας, η άφιξή μας έχει προγραμματιστεί **για την Πέμπτη 30 Ιανουαρίου στις 12:00΄ το μεσημέρι.**

 **Ευελπιστούμε στην θετική σας ανταπόκριση!**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**